CELEX: 62019TN0478
Language: et
Date: 2019-07-05 00:00:00
Title: kohtuasi T-478/19: 5. juulil 2019 esitatud hagi — NRW. Bank versus Ühtne Kriisilahendusnõukogu

9.9.2019   
            
            
               ET
            
            
               Euroopa Liidu Teataja
            
            
               C 305/57
            
         
      5. juulil 2019 esitatud hagi — NRW. Bank versus Ühtne Kriisilahendusnõukogu
      (kohtuasi T-478/19)
      (2019/C 305/68)
      Kohtumenetluse keel: saksa
      
         Pooled
      
      
         Hageja: NRW. Bank (Düsseldorf, Saksamaa) (esindajad: advokaadid D. Flore ja J. Seitz)
      
         Kostja: Ühtne Kriisilahendusnõukogu
      
         Nõuded
      
      Hageja palub Üldkohtul:
      
                  —
               
               
                  tühistada kostja 16. aprilli 2019. aasta otsus ühtsesse kriisilahendusfondi 2019. aasta eest tehtavate ex-ante-osamaksete arvutamise kohta ja selle lisad ning arvestusandmed osas, milles need puudutavad hagejat, kelle krediidiasutuse registreerimisnumber on DE05740;
               
            
                  —
               
               
                  mõista kohtukulud välja kostjalt.
               
            
         Väited ja peamised argumendid
      
      Hagi on esitatud Ühtse Kriisilahendusnõukogu 16. aprilli 2019. aasta otsuse (SRB/ES/SRF/2019/10) ühtsesse kriisilahendusfondi 2019. aasta eest tehtavate ex-ante-osamaksete arvutamise kohta ja selle lisade ning arvestusandmete peale osas, milles need puudutavad hagejat, kelle krediidiasutuse registreerimisnumber on DE05740.
      Hagi põhjenduseks esitab hageja viis väidet.
      
                  1.
               
               
                  Esimene väide: vaidlustatud otsus on tühine, kuna see ei ole piisavalt põhjendatud.
                  
                              —
                           
                           
                              Hageja väidab, et ELTL artikli 263 lõikest 2 lähtudes on vaidlustatud otsus tühine, kuna kostja on rikkunud olulist menetlusnormi. Vaidlustatud otsus ei ole piisavalt põhjendatud, kuid ELTL artikli 263 lõike 2 alusel on see kohustuslik.
                           
                        
            
                  2.
               
               
                  Teine väide, et vaidlustatud otsus on vastuolus normihierarhias kõrgemal seisva delegeeritud määrusega (EL) 2015/63 (1)
                  
                  
                              —
                           
                           
                              Se oses sellega toob hageja esile, et delegeeritud määruse (EL) 2015/63 tõlgendamine direktiivi 2014/59/EL (2) ja määrust (EL) nr 806/2014 (3) silmas pidades nõuab, et kostja on kohustatud arvutama osamaksed lähtudes riskiprofiilist, kuid kostja ei ole seda nõuetekohaselt teinud. Lisaks oleks kostja pidanud delegeeritud määruse (EL) 2015/63 tõlgendamisel lähtuma direktiivis 2014/59/EL ja määruses (EL) nr 806/2014 seatud riigieelarve jätkusuutlikkuse eesmärgist, mida kostja ei ole teinud. Veel rikub vaidlustatud otsus üldist võrdsuspõhimõtet. Lisaks on arvutusmeetod, mida kostja vaidlustatud otsuses kasutas, internetipankade laenude puhul vastolus delegeeritud määrusega (EL) 2015/63 ja määrusega (EL) nr 806/2014.
                           
                        
            
                  3.
               
               
                  Kolmas täiendavalt esitatud väide: delegeeritud määruse (EL) 2015/63 artikli 5 lõike 1 punkt f rikub normihierarhias kõrgemal seisvaid õigusnorme
                  
                              —
                           
                           
                              Hageja väidab, et kui delegeeritud määruse (EL) 2015/63 artikli 5 lõike 1 punkti f ei ole võimalik tõlgendada lähtudes normihierarhias kõrgemal seisvatest õigusnormidest, see tähendab määrusest (EL) nr 806/2014, direktiivist 2014/59/EL ja üldise võrdsuspõhimõttest, siis on delegeeritud määruse (EL) 2015/63 artikli 5 lõike 1 punkt f vastuolus normihierarhias kõrgemal seisvate õigusnormidega, õigusvastane ja kostja ei oleks tohtinud seda kohaldada.
                           
                        
            
                  4.
               
               
                  Neljas täiendavalt esitatud väide: delegeeritud määruse (EL) 2015/63 kohane arvutusmeetod on vastuolus normihierarhias kõrgemal seisvate õigusnormidega
                  
                              —
                           
                           
                              Hageja väidab, et kui kostja oleks kohaldanud arvutusmeetodit kooskõlas delegeeritud määrusega (EL) 2015/63, siis oleks delegeeritud määruses (EL) 2015/63 määratletud arvutusmeetod vastuolus normihierarhias kõrgemal seisvate õigusnormidega. Delegeeritud määruses (EL) 2015/63 määratletud arvutusmeetod ei vasta üldisest võrdsuspõhimõttest ning määrusest (EL) nr 806/2014 ja direktiivist 2014/59/EL tulenevatele nõuetele, mis kohustavad riskiprofiili arvesse võtma.
                           
                        
            
                  5.
               
               
                  Viies väide: vaidlustatud otsus on vastuolus rakendusmääruse (EL) 2015/81 (4) artikli 8 lõikega 2
                  
                              —
                           
                           
                              Viiendas väites toob hageja esile, et võttes arvesse rakendusmääruse (EL) 2015/81 artikli 8 lõiget 2 oleks kosta pidanud lähtudes asjaolust, et hageja ei kuulunud enam määruse (EL) nr 806/2014 kohaldamisalasse, arvama kõigist tasuda jäänud summadest maha hageja poolt 2015. aastal makstud summad, mis olid juba üle kantud ühtsesse kriisilahendusfondi.
                           
                        
            
         (1)  Komisjoni 21. oktoobri 2014. aasta delegeeritud määrus (EL) 2015/63, millega täiendatakse Euroopa Parlamendi ja nõukogu direktiivi 2014/59/EL seoses kriisilahendusrahastutesse tehtavate ex ante osamaksetega (ELT L 11, 17.1.2015, lk 44).
      
         (2)  Euroopa Parlamendi ja nõukogu 15. mai 2014. aasta direktiiv 2014/59/EL, millega luuakse krediidiasutuste ja investeerimisühingute finantsseisundi taastamise ja kriisilahenduse õigusraamistik ning muudetakse nõukogu direktiivi 82/891/EMÜ ning Euroopa Parlamendi ja nõukogu direktiive 2001/24/EÜ, 2002/47/EÜ, 2004/25/EÜ, 2005/56/EÜ, 2007/36/EÜ, 2011/35/EL, 2012/30/EL ja 2013/36/EL ning määruseid (EL) nr 1093/2010 ja (EL) nr 648/2012 (ELT L 173, 12.6.2014, lk 190).
      
         (3)  Euroopa Parlamendi ja nõukogu 15. juuli 2014. aasta määrus (EL) nr 806/2014, millega kehtestatakse ühtsed eeskirjad ja ühtne menetlus krediidiasutuste ja teatavate investeerimisühingute kriisilahenduseks ühtse kriisilahenduskorra ja ühtse kriisilahendusfondi raames ning millega muudetakse määrust (EL) nr 1093/2010 (ELT L 225, 30.7.2014, lk 1).
      
         (4)  Nõukogu 19. detsembri 2014. aasta rakendusmäärus (EL) nr 2015/81, millega määratakse kindlaks Euroopa Parlamendi ja nõukogu määruse (EL) nr 806/2014 kohaldamise ühtsed tingimused seoses ühtsesse kriisilahendusfondi tehtavate ex ante osamaksetega (ELT L 15, 22.1.2015, lk 1).